ศึกสายเลือด (มวย)

ศึกสายเลือด เป็นคำศัพท์ที่ใช้เรียกขานในวงการมวย หมายถึง การชิงแชมป์โลกระหว่างนักมวยสัญชาติเดียวกันด้วยกันเอง 

 ศึกสายเลือดระหว่างนักมวยสากลชาวไทย 

โดยศึกสายเลือดเกิดขึ้นมาแล้วทั้งหมด 13 ครั้ง ใน 11 คู่ โดยเป็นการชกในสถาบันหลัก 12 ครั้ง สถาบันย่อย 1 ครั้ง ได้แก่

1. 26 กรกฎาคม พ.ศ. 2510 - ชาติชาย เชี่ยวน้อย ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งแรกกับ พันธ์ทิพย์ แก้วสุริยะ ที่อินดอร์สเตเดี้ยม สนามกีฬาหัวหมาก การกีฬาแห่งประเทศไทย แขวงหัวหมาก เขตบางกะปิ กรุงเทพมหานคร ผลการชกชาติชายชนะน็อกยก 3
 ศึกสายเลือดระหว่างนักมวยสากลชาวไทย ในระหว่างปี พ.ศ. 2530 - พ.ศ. 2540 
2. 26 ตุลาคม พ.ศ. 2531 - เขาทราย แกแล็คซี่ ป้องกันตำแหน่งแชมป์โลกรุ่นซูเปอร์ฟลายเวท สมาคมมวยโลก (WBA) ครั้งที่ 7 กับ ก้องธรณี พยัคฆ์อรุณ ที่สนามมวยเวทีลุมพินี แขวงลุมพินี เขตปทุมวัน กรุงเทพมหานคร ผลการชกเขาทรายชนะคะแนนไปแบบเอกฉันท์

3. 15 กุมภาพันธ์ พ.ศ. 2534 - สด จิตรลดา ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งที่ 5 สมัยที่ 2 กับ เมืองชัย กิตติเกษม ที่ สนามกีฬาจังหวัดพระนครศรีอยุธยา ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา ผลการชกสดแพ้ทีเคโอยกที่ 6 เสียแชมป์โลก

4. 28 กุมภาพันธ์ พ.ศ. 2535 - เมืองชัย กิตติเกษม ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งที่ 3 กับ สด จิตรลดา ที่ฟาร์มจระเข้และสวนสัตว์สมุทรปราการ ตำบลท้ายบ้าน อำเภอเมืองสมุทรปราการ จังหวัดสมุทรปราการ ผลการชกเมืองชัยชนะทีเคโอยกที่ 9สุริยันVSพงศ์ศักดิ์เล็ก ศึกสายเลือดแห่งปี จากพันทิป

5. 27 พฤษภาคม พ.ศ. 2538 - ดาวรุ่ง ชูวัฒนะ ป้องกันตำแหน่งแชมป์โลกรุ่นแบนตั้มเวท สมาคมมวยโลก (WBA) ครั้งที่ 2 กับ หลักหิน ซีพียิม ที่ สนามกีฬา​กลาง​จังหวัดนครศรีธรรมราช​ (ชาติตระการโกศล) ตำบลท่าวัง อำเภอเมืองนครศรีธรรมราช จังหวัดนครศรีธรรมราช ผลการชกเสมอกันการชกระหว่าง ดาวรุ่ง ชูวัฒนะ กับ หลักหิน ซีพียิม

6. 17 กันยายน พ.ศ. 2538 - ดาวรุ่ง ชูวัฒนะ ป้องกันตำแหน่งแชมป์โลกรุ่นแบนตั้มเวท สมาคมมวยโลก (WBA) ครั้งที่ 3 กับ วีระพล นครหลวงโปรโมชั่น ที่ห้างสรรพสินค้าเซ็นทรัลพลาซา รัตนาธิเบศร์​ ตำบลบางกระสอ อำเภอเมืองนนทบุรี จังหวัดนนทบุรี ผลการชกดาวรุ่งแพ้คะแนนอย่างไม่เป็นเอกฉันท์ เสียแชมป์โลกการชกระหว่าง ดาวรุ่ง ชูวัฒนะ กับ วีระพล นครหลวงโปรโมชั่น 

 ศึกสายเลือดระหว่างนักมวยสากลชาวไทย ในปี พ.ศ. 2540 - พ.ศ. 2551 

8. 1 มีนาคม พ.ศ. 2541 - พิชิต ช.ศิริวัฒน์ ป้องกันตำแหน่งแชมป์โลกรุ่นไลต์ฟลายเวท สมาคมมวยโลก (WBA) ครั้งที่ 2 กับ ห้าดาว ซีพียิม ที่สี่แยกราชวงศ์ ถนนเยาวราช แขวงสัมพันธวงศ์ เขตสัมพันธวงศ์ กรุงเทพมหานคร ผลการชกพิชิตชนะคะแนนไปอย่างเอกฉันท์

9. 29 พฤศจิกายน พ.ศ. 2550 - อีเกิล เด่น จุลพันธ์ ป้องกันตำแหน่งแชมป์โลกรุ่นสตอร์วเวท สภามวยโลก (WBC) ครั้งที่ 5 สมัยที่ 2 กับ โอเล่ห์ดง ศักดิ์เสมอชัย ที่ลานอเนกประสงค์ กองพลที่ 1 รักษาพระองค์ กองทัพภาคที่ 1 ภายใน กรมทหารราบที่ 11 มหาดเล็กราชวัลลภรักษาพระองค์ แขวงอนุสาวรีย์ เขตบางเขน กรุงเทพมหานคร ผลการชกอีเกิลแพ้คะแนนไปอย่างเอกฉันท์ เสียแชมป์โลกการชกระหว่าง อีเกิล เด่น จุลพันธ์ กับ โอเล่ห์ดง ศักดิ์เสมอชัย

10. 27 พฤศจิกายน พ.ศ. 2551 - โอเล่ห์ดง ศักดิ์เสมอชัย ป้องกันตำแหน่งแชมป์โลกรุ่นสตอร์วเวท สภามวยโลก (WBC) ครั้งที่ 2 กับ พรสวรรค์ ป.ประมุข ที่ศาลากลางจังหวัดพิษณุโลก ผลการชกโอเล่ห์ดงชนะคะแนนไปอย่างเอกฉันท์การชกระหว่าง โอเล่ห์ดง ศักดิ์เสมอชัย กับ พรสวรรค์ ป.ประมุข ครั้งที่ 1 

 ศึกสายเลือดระหว่างนักมวยสากลชาวไทย ในปี พ.ศ. 2553 

11. 3 กันยายน พ.ศ. 2553 - โอเล่ห์ดง ซีพีเฟรชมาร์ท ป้องกันตำแหน่งแชมป์โลกรุ่นสตอร์วเวท สภามวยโลก (WBC) ครั้งที่ 6 กับ พรสวรรค์ ป.ประมุข ที่ ศาลากลาง จังหวัดอุทัยธานี ผลการชกเสมอกันจากคมชัดลึก

12. 8 ตุลาคม พ.ศ. 2553 - พงษ์ศักดิ์เล็ก ศิษย์คนองศักดิ์ ป้องกันตำแหน่งแชมป์โลกรุ่นฟลายเวท สภามวยโลก (WBC) ครั้งแรก (สมัยที่ 2) กับ สุริยัน ศ.รุ่งวิสัย ที่จังหวัดศรีสะเกษ ผลการชกพงษ์ศักดิ์ชนะคะแนนไปอย่างเอกฉันท์"กร" พงษ์ศักดิ์เล็กเก๋าชนะคะแนน"สุริยัน"จอมอึด ป้องกันตำแหน่งแชมป์สภามวยโลกสำเร็จ จากมติชน

13. 5 พฤศจิกายน พ.ศ. 2553 - ขวัญไทย ศิษย์หมอเส็ง ชิงแชมป์โลกที่ว่างรุ่นมินิมั่มเวท สมาคมมวยโลก (WBA) กับ ปิ๊กมี่ เมืองชัยภูมิ ที่มหาวิทยาลัยราชภัฏพระนคร แขวงอนุสาวรีย์ เขตบางเขน กรุงเทพมหานคร ผลการชกขวัญไทยชนะคะแนนไปอย่างไม่เป็นเอกฉันท์แชมป์โลกชาวตรังคนใหม่...ของขวัญวันน้ำท่วมเมือง  จากโอเคเนชั่น

 อ้างอิง 

แหล่งข้อมูลอื่น
คลิปวีดีโอศึกสายเลือดครั้งที่ 2 เขาทราย แกแล็คซี่-ก้องธรณี พยัคฆ์อรุณ
คลิปวีดีโอศึกสายเลือดครั้งที่ 3 สด จิตรลดา-เมืองชัย กิตติเกษม (1)
คลิปวีดีโอศึกสายเลือดครั้งที่ 13 ขวัญไทย ศิษย์หมอเส็ง-ปิ๊กมี่ เมืองชัยภูมิ
หมวดหมู่:มวยสากล